text: Escola Jardí | ZER Guicivervi
  JOC HEURÍSTIC I TAULA DE LLUM AMB ELEMENTS DE PASQUA
  Anna Camps26/03/21
  Aquests últims dies hem fet dues activitats molt divertides, joc heurístic i taules de llum, i us volem ensenyar com ens ho hem passat i com aprenem d'una manera divertida. Hem pogut observar, manipular, experimentar, interactuar i crear amb la nostra imaginació amb diferents materials.
  A les fotografies podeu veure el desenvolupament de les activitats i com hem gaudit, fins i tot, en algun moment estàvem tan concentrats en l'activitat que només se sentia la música relaxant que teníem de fons.
  Esperem que gaudiu de les fotografies i el vídeo.
  General, P1-P3, P4-P5, Portada 0
  DE L'HIVERN A LA PRIMAVERA
  Rosa Fité26/03/21
  Estem acabant el segon trimestre i ens ha passat molt de pressa!! Sembla que va ser ahir que vam tornar de les vacances de Nadal amb la sorpresa de la neu i ara ja ha arribat la primavera!
  Durant aquests mesos hem gaudit amb moltes activitats. Algunes d'aquestes activitats són: d'experimentació ( jugant i pintant amb la neu, pintant amb xocolata…), classificar per colors amb "aros" i garrafes d'aigua de colors al ritme de la música, ballar amb mocadors i després ens relaxem, amb robes i perruques ens disfressem a la classe, sessió amb globus (tot infantil), fer curses a veure qui es posa el gorro, la bufanda i els guants més ràpid, dibuixem lliurement amb guix ( fem un mural), enganxar les cames a la Vella Quaresma, celebrem el dia de la dona, toquem instruments….
  Esperem que us agradi el recull de fotografies d'algunes de les activitats que hem fet.
  I per acabar el trimestre amb l'arribada de la primavera i abans de començar les vacances de Setmana Santa hem dit adéu a l'hivern ballant al ritme de la música de l'hivern de Vivaldi i hem preparat el mural de la primavera. Ens ho passem superbé !!!
  Fins aviat, Bona Pasqua!!
  Escola Jardí, General, P1-P3, Portada 0
  El Dia de la Mona – ESCOLA JARDÍ DE VERDÚ – (26-03-2021)
  A primera hora del matí, com és tradició a l'escola Jardí, hem preparat la mona. Aquest any, però, ho hem fet d'una manera diferent, ja que pel tema de la Covid ens hem vist amb el deure de fer-la individual. Però no hi ha hagut cap mena de problema, ja que ho hem gaudit igual que cada any. Així mateix, tota l'escola ha fet amb un dònut, lacasitos, un ou de xocolata, unes quantes plomes i un bonic paper per embolicar, la seva pròpia mona. Realment han quedat precioses! Tant, que ja teníem ganes de menjar-les… però les hem guardat per quan arribéssim a casa.
  Tot seguit, com també és tradició, hem anat a la Font de Santa Magdalena. De camí, però, hem estat buscant els ous de pasqua amagats entre la vegetació del poble. Hem estat fent el típic joc de "easter eggs hunt". Els hem buscat tan i tan bé que no n'hem deixat cap!
  Una vegada arribats a la Font de Santa Magdalena, hem esmorzat tots junts i després hem acabat de gaudir del matí jugant i fent gresca.
  A la tarda, ens hem dividit en grups i hem fet jardineria. Hem estat arreglant tots els espais del pati: hem arrencat herbes, hem plantat flors, hem plantat un cirerer, etc. Sense cap dubte, tenim un pati/jardí preciós i ens agrada molt cuidar-lo.
  Finalment, per acabar la tarda, hem cantat tots plegats les cançons de la mona que havíem estat assajant i preparant per aquest dia tan especial.
  Prem la fotografia per visualitzar-ne més
  1r-2n, 3r-4rt, 5è-6è, Anglès, Ed. Física, Escola Jardí, General, Música, P1-P3, P4-P5, Portada, Ràdio 0
  Anem a Torrelameu: Sortida del Pla de consum de fruita – PRIMÀRIA – ESCOLA JARDÍ DE VERDÚ – (22-03-2021)
  Tot primària de l'Escola Jardí de Verdú, el dilluns dia 22 de març, vam poder gaudir d'una excursió (sortida del Pla de consum de fruita) molt lúdica i instructiva.
  Vam anar a Torrelameu a fer un taller i a visitar una explotació fruitera. Vam poder gaudir d'explicacions per aprendre com tenir cura els arbres, com s'aconsegueix l'obtenció dels fruits, etc. També, vam poder gaudir del joc "tabú" on havíem de descobrir, a través d'una descripció, el fruit que s'estava descrivint.
  Tot seguit vam anar al parc de Pardinyes de Lleida on allí vam acabar de gaudir del dia. Primerament, vam dinar i després vam jugar sense parar fins a l'hora de marxar.
  Va ser un dia esplèndid.
  1r-2n, 3r-4rt, 5è-6è, Escola Jardí, General, Portada 0
  Imitem l'art dels ibers amb fang – CM – ESCOLA JARDÍ DE VERDÚ – (25-03-2021)
  A Cicle Mitjà a l'Escola Jardí de Verdú treballem el projecte dels Ibers. Concretament "Els Estinclells"; ja que els tenim ben a prop per poder-lo estudiar detalladament.
  Avui hem fet un taller de fang.
  Primerament, hem estat mirant tot l'art de l'època dels ibers (baüls, cràters, recipients, figures, etc.) i després hem fet les nostres pròpies construccions i figures imitant la tècnica, la destresa i la creació artística d'aquella època.
  Mireu les fotografies i veureu el bé que ens ho hem passat i les grans construccions que hem fet!
  3r-4rt, Escola Jardí, General, Portada 0
  Mirem, observem i dibuixem!
  Anna Camps24/03/21
  Al Jardí de l'escola de Verdú tenim un ametller, floreix els darrers dies d'HIVERN. Cada any ens anuncia la PRIMAVERA.
  A tots els nens i nenes petits i grans ens serveix per fer l'observació d'un ARBRE i veure tot el procés que fa la natura durant tot l'any. A la tardor sempre pleguem les seves ametlles.
  Aquest any, vam decidir fer una excursió per les rodalies del poble i buscar un camp on també poguéssim observar i després dibuixar algun ametller.
  Com ens agrada moltíssim fer excursions, vam agafar les motxilles i els estris necessaris per dibuixar un bonic ametller. Ens ho vam passar molt bé.
  Ah! I quan vam acabar la nostra tasca vam esmorzar i jugar una bona estona a la plaça Major de Verdú.
  Escola Jardí, General, P1-P3, P4-P5, Portada 0
  Entreguem les orles als antics alumnes de 6è – ESCOLA JARDÍ DE VERDÚ – (24-03-2021)
  L'any passat (curs 2019-2020) no vam poder acomiadar als alumnes i les alumnes de 6è. No els vam poder donar les orles. Per tant, hem aprofitat avui a la tarda per entregar les orles i poder parlar amb ells.
  Ens han explicat les seves vivències a l'institut, les diferències amb l'escola, … i a més a més, hem gaudit una vegada més de la seva companyia.
  Ens ha agradat molt tornar-los a veure.
  Ràdio EJ 67.12
  Jordi24/03/21
  Aquest curs els nens i nenes de cicle inicial teníem moltes i moltes ganes de fer ràdio, en teníem tantes que… hem creat una nova emissora: RÀDIO EJ 67.12
  Ha estat un treball molt intens però molt engrescador.
  Entre tots i totes hem decidit el nom de l'emissora, hem creat el logotip d'aquesta, hem donat idees per les diferents seccions i quins continguts ens agradaria explicar-vos a cada una d'elles, hem buscat les cançons més adequades per fer les entrades capçaleres i sintonies, hem cercat molta informació per poder redactar els diferents textos, notícies i poder explicar-ho el millor possible, etc. ufff… quina feinada!
  Esperem que us agradi el nostre conjunt de programes!
  Escolteu aquesta primera emissió del nostre dial 67.12 i gaudireu de: els esports, el temps, anuncis, els nostres somnis, jardineria de butxaca, animalades, concurs (endevines el personatge), música i la capçalera de la nostra pròpia emissora.
  https://drive.google.com/file/d/1-Gwn3C-wsiJ8do7WrXvoBXDn7pLr6K6C/view?usp=sharing
  Estem convençuts que no us deixaran indiferents els nostres programes i que esperareu amb molta il·lusió les següents emissions.
  Aquest és el logotip que han creat els alumnes i les alumnes de cicle inicial
  1r-2n, Escola Jardí, General, Portada, Ràdio 0
  Dibuix de l'entorn a Verdú
  Jordi Portas Navarra19/03/21
  Els i les alumnes de cicle superior i cicle mitjà van sortir a dibuixar l'entorn privilegiat de Verdú. Els nens i nenes de 5è i 6è van fer un primer esbós al castell, l'esglèsia i les vinyes per fer posteriorment una producció amb aquarel·les a l'aula. En canvi cicle mitjà va aprofitar l'arribada del temps primaveral per realitzar l'aquarel·la del parc situat al costat de l'escola.